કચ્છના અંજારમાં શુક્રવાર સાંજે બે યુવતીઓ ગુમ થવાને લઇ રેલી નીકળ્યા બાદ કેટલાક તોફાની તત્વોએ ગંગા બજારમાં દુકાન સળગાવી હતી જેને બજારમાં અંજપા ભરી સ્થિતિ સર્જાઇ હતી. પૂર્વ કચ્છમાં આવેલ અંજારમાં બે બહેનો ગુમ થઇ ગઈ છે. પરીક્ષા માટે ઘરેથી નીકળ્યા બાદ ઘરે પાછી ન આવતા પરિવારજનોએ પોલીસ સ્ટેશનમાં આ બનાવની 28મી ફેબ્રુઆરીના રોજ ફરિયાદ નોંધાવી હતી. પરિવારના લોકોનો આક્ષેપ હતો પોલીસ સ્ટેશનમાં ફરિયાદ બાદ પોલીસ દ્વારા કોઈ પગલા ન ભરાતા આહીર સમાજ દ્વારા રેલી કાઢવામાં આવી હતી. અને સભા બાદ આવેદન પત્ર આપવામાં આવ્યું હતું. ત્યારબાદ કેટલાક તોફાની ટોળા દ્વારા ગંગા બજારમાં દુકાન સળગાવામાં આવી હતી. જેને લઇને શહેરમાં તંગદીલી ભર્યું માહોલ થઇ ગયો હતો. જો કે પોલીસે ઘટના સ્થળે પહોંચી પરિસ્થિતિ થાળે પાડી હતી.